kurumikz/Cleaned-Kazakh-Wikipedia huggingface dataset:
Хосеф Мартинес

Хосеф Александер Мартинес (; 19 мамыр 1993, Валенсия, Венесуэла) — венесуэлалық футболшы, Венесуэла Ұлттық футбол құрамасы мен "Атланта Юнайтед" клубының шабуылшысы. 2015, 2019 жылдары Америка кубогына қатысты. Карьерасы Клубтық 25 жасына дейін бірнеше рет клуб ауыстырып үлгерді. Карьерасын 2012 жылы "Каракас" клубында бастады. 2012 жылы Швейцарияның "Янг Бойз" клубында доп тепті. Бір жылдан соң "Тун" клубына жалға берілді де, нәтижелі ойын көрсетіп, "Янг Бойз" өз сапына қайта шақырып алды. 2014 жылы "Ториноға" ауысты. 2017 жылы АҚШ-тың "Атланта Юнайтед" клубына жалға беріліп, ұзамай АҚШ-тық клуб түпкілікті сатып алды. Халықаралық 2011 жылдан бері Ұлттық құрамада ойнап келеді. 2011 жылы 7 тамыз күні Сальвадорға қарсы жолдастық кездесуде тұңғыш рет алаңға шықты. Дереккөздер Сілтемелер *[https://int.soccerway.com/players/-/146748/ int.soccerway.com] *[http://www.worldfootball.net/player_summary/josef-martinez/ www.worldfootball.net] *[https://www.national-football-teams.com/player/44305.html national-football-teams] *[https://www.mlssoccer.com/players/josef-martinez mlssoccer.com]
Хосе Саломон Рондон

Хосе Саломон Рондон Хименес (; 16 қыркүйек 1989 жыл, Каракас, Венесуэла) — венесуэлалық футболшы, Венесуэла Ұлттық футбол құрамасы мен "Эвертон" клубының шабуылшысы. Карьерасы Клубтық Карьерасында Венесуэла, Испания, Ресей, Англия, Қытай чемпионаттарында доп тепкен. 2015 жылғы Ресей чемпионы ("Зенит" сапында). 2008 жылы Венесуэланың үздік жас футболшысы атанған. Халықаралық 2008 жылдан бері Венесуэла ұлттық құрамасында ойнайды. 2011, 2015, 2016, 2019 жылдары Америка кубогына қатысты. Жетістіктері Командалық ; «Арагуа» * Венесуэла кубогы: 2007/08 ; «Зенит» * Ресей вице-чемпионы: 2013/14 * Ресей чемпионы: 2014/15 * Ресей суперкубогы: 2015 Жеке * Венесуэланың үздік жас ойыншысы: 2008 * Ресей чемпионатының үздік ойыншысы: қыркүйек 2014 * Ресей чемпионатындағы үздік 33: № 2 — 2015 * «Ньюкасл Юнайтед» жыл ойыншысы: 2018/19 Дереккөздер Сілтемелер * [http://thetopforward.com/view?id=359 Статистикасы]
Хеффрен Суарес

Хеффрен Исаак Суарес Бермудес (; 20 қаңтар 1988 жыл, Сьюдад-Боливар, Венесуэла), Хеффрен ( рентінде жақсы танымал) — испаниялық және венесуэлалық футболшы, Венесуэла Ұлттық футбол құрамасы мен АЕК (Ларнака) клубының жартылай қорғаушысы. Карьерасы Клубтық 2003 жылы отбасымен бірге Испанияға көшіп өтті де, "Тенерифе" клубының академиясына қабылданды. Бір жылдан соң "Барселона" жастар клубына ауысты. 2008 жылы "Барселонаның" негізгі құрамына ауысты да, үш маусымдай ойнады. 2011 жылы "Барселонадан" түпкілікті кетіп, "Спортинг Лиссабон" сапына қосылды. Алғашқы маусымда жақсы ойнағанымен, кейін біртіндеп негізгі құрамдағы орнын жоғалтты да, тағы да клуб іздеуге мәжбүр болды. 2014 жылы 1 ақпан күні "Реал Вальядолидке" ауысты. Ұлттық құрама Испанияның бірнеше жастағы құрамасында ойнағанымен, негізгі құрамадан шақырту алмады да, 2015 жылы Венесуэла құрамасы сапында сынға түсуге келісім берді. Құжаттардың бәрін реттеп, сол жылы 8 қыркүйекте Панамаға қарсы ойында тұңғыш рет алаңға шықты. Бірақ 2016 жылдан бері Венесуэла құрамасында ойнаған жоқ. Жетістіктері Клубтық Барселона * Испания чемпионы (3): 2008/09, 2009/10, 2010/11 * Испания суперкубогы (1): 2009 * Чемпиондар Лигасы: 2008/09, 2010/11 * УЕФА Суперкубогы (1): 2009 * Клубтар арасындағы әлем чемпионаты (1): 2009 Халықаралық * Еуропа чемпионы (19 жас) (1): 2006 * Еуропа чемпионы (21 жас) (1): 2011 Дереккөздер Профильдері *https://www.national-football-teams.com/player/60430.html *https://int.soccerway.com/players/-/62804/
Эрвин Санчес

Эрвин Санчес Фрекинг (; 19 қазан 1969 жыл, Санта-Крус-де-ла-Сьерра) — боливиялық футболшы, шабуылшы, футбол бапкері. Боливия Ұлттық футбол құрамасының әлем чемпионаттарының финалдық турниріндегі жалғыз голының авторы (1994 жылы). Карьерасы Болиявия, Португалия чемпионаттарында ойнады. Еуропалық футбол жанкүйерлеріне "Боавишта" клубында ойнаған жылдары жақсы таныс болды (бұл клубта 1998-2003 жылдары ойнады). "Боавишта" сапында екі рет Португалия чемпионы атанды да, Чемпиондар Лигасында бақ сынады. 2005 жылы карьерасын аяқтап, бапкерлікке кірісті. Бұл салада да өзіне жақсы таныс "Боавишта" клубымен бірге Боливия құрамасын, "Блуминг", "Ориенте Петролеро" клубтарын жаттықтырды. Ұлттық құрама сапанда 1994 жылы әлем чемпионатына, 1989, 1991, 1993, 1997, 1999 жылдары Америка кубогына қатысты. Жетістіктері Командалық * Португалия чемпионы (2): 1990/91, 2000/01 * Боливия чемпионы (2): 1988, 2004 (Клаусура) * Америка кубогының финалисі (1): 1997 Жеке * Боливиядағы жыл футболшысы (1): 1994 Дереккөздер Сілтемелер *https://www.national-football-teams.com/player/8628.html
Галлия диоцезі

Галлия диоцезі — Рим империясы диоцезі, преториандық Галлия префектурасында орналасты. Ол бүкіл Галлияны аумағын қамтыды және состоял келесі провинциялардан тұрды: Лугдундық Галлия I, Лугдундық Галлия II, Лугдундық Галлия III, Лугдундық Галлия IV, Белгика I, Белгика II, Германия I, Германия II, Пенниндік Альпі и Секвандық Максима. Диоцез 314 жылы Диоклетиан мен I Константиннің реформасынан кейін құрылды. V ғасыр Рейн шекарасы бұзылды, сол себептен Галлияның көп бөлігі варварлар тайпасымен басып алынды. Римдіктердің қолында диоцездің тек қана оңтүстік-шығыс бөлігі қалды. Батыс Рим имепериясының құладырауынан кейін диоцез жойылды. Тағы қараңыз * Рим империясы
Кевин Парсемен

Кевин Мариус Парсемен (; , Ле-Франсуа, Мартиника) — мартиникалық футболшы, Мартиника Ұлттық футбол құрамасы мен "Голден Лион" клубының шабуылшысы. Карьерасы Клкбтық "Франсискен" клубының түлегі. Карьерасын осы клубта 2005 жылы бастап, келесі жылы франциялық "Ле-Ман" командасының фарм клубына қабылданды. Кейінгі жылдары Франция және АҚШ-тың төменгі лигаларында ойнады. 2016 жылы қазіргі клубы "Голден Лионға" конголық "Мотема Пембе" клубынан ауысып келді. Ұлттық құрама Мартиника құрамасы сапында тұңғыш рет 2008 жылы Кариб кубогынде алаңға шықты. КОНКАКАФ Алтын кубогына үш рет (2013, 2017, 2019) қатысты. 2017 жылғы турнирде үш доп соғып, Альфонсо Дейвис және Джордан Морриспен бірге турнирдің үздік мергені атанды. Ал 2013, 2019 жылғы турнирлерде бір голдан енгізді. Дереккөздер Сілтемелер *[https://int.soccerway.com/players/-/166423/ Профилі] *[https://www.national-football-teams.com/player/32497.html Профилі]
Жорди Делем

Жорди Жозе Делем (; 18 наурыз 1993, Ле-Франсуа, Мартиника) — мартиникалық футболшы, "Сиэтл Саундерс" клубы мен Мартиника Ұлттық футбол құрамасының жартылай қорғаушысы. Карьерасы Клубтық Карьерасын 2011 жылы "Франсискен" клубында бастады. 2015 жылы Францияның төменгі лигаларында өнер көрсететін "Арль-Авиньон" клубына ауысты да, бір маусым ойнап, бастапқы клубына қайта оралды. Оралғанымен туған клубында бір ойынға қатыспай, "Сиэтл Саундерс" клубының екінші командасына қосылды. Көп ұзамай "Сиэтл Саундерстің" негізгі құрамына орнығып алды. Ұлттық құрама Мартиника құрамасы сапында тұңғыш рет 2012 жылы 2 мамырда Гайанаға қарсы жолдастық кездесуде алаңға шықты да, алғашқы голын да соқты. Келесі жылы КОНКАКАФ Алтын кубогына қатысып, бір кездесу алаңға шықты (Мексикаға қарсы). 2019 жылы КОНКАКАФ алтын кубогына қатысып, үшінші турда Мексиканың қақпасына бір гол соқты. Бірақ бұл ойында Мартиника 2:3 есебімен ұтылып қалды. Жетістіктері * Мартиника чемпионы: 2012/13, 2013/14 * Мартиника кубогы: 2011/12, 2014/15 Дереккөздер Сілтемелер *[https://int.soccerway.com/players/-/264793/ Профилі] *[http://www.worldfootball.net/player_summary/jordy-delem/ Профилі] *[https://www.soccerbase.com/players/player.sd?player_id=101554 Профилі]
Стивен Ланжиль

Стивен Ланжиль (; , Фор-де-Франс, Мартиника) — франциялық және мартиникалық футболшы, жартылай қорғаушы. Карьерасы Клубтық Карьерасында Франция, Мартиника, Бельгия, Польша, Нидерланд чемпионаттарында өнер көрсетті. Бірақ ортанқол ғана клубтарда ойнағандықтан ешқандай ұлттық біріншіліктерде чемпион атана алмады. Тек 2013/14 жылғы маусымда "Генгам" сапында Франция кубогын ұтып алды. 2018 жылы Нидерландының НЕК клубымен келісім шартты бұзды да, еркін агентке айналды. Ұлттық құрама 2009 жылы "Осер" сапында ойнап жүріп Франция жастар құрамасына шақыртылды. Екі ойында ғана алаңға шықты да, қайта шақырту алмады. Арада жылдар өткен соң Мартиника құрамасында ойнауға шешім қабылдады да, 2016 жылы тұсаукесер ойынын Кариб кубогы турнирінде өткізді. 2017 жылғы КОНКАКАФ Алтын кубогына қатысты. Жетістіктері Генгам *Франция кубогы: 2013/14 Дереккөздер Сілтемелер *[http://www.national-football-teams.com/player/63695.html Профилі]
Леонель Хустиниано

Леонель Хустиниано Араус (; 2 шілде 1992 жыл, Санта-Крус-де-ла-Сьерра, Боливия) — боливиялық футболшы, жартылай қорғаушы. Клубтық карьерасы "Боливар" клубы сапында 2011 жылы 27 қараша күні "Реал Потоси" клубына қарсы кездсуде тұңғыш рет алаңға шықты. Клубтағы тұңғыш ресми голын бір жылға жуық уақыт өткен соң ғана, 2012 жылы 4 қарашада "Петролеро" қақпасына енгізді. 2014 жылы жазда "Насьональ Потоси" клубына жалға берілді де, бір жылдан соң "Болиарға" оралды. "Боливар" сапында төрт рет Боливия чемпионы атанды. Ұлттық құрамада 2017 жылы 23 наурызда 2018 жылғы әлем біріншілігінің іріктеуіндегі Колумбияға қарсы ойында тұңғыш рет ұлтттық құрама сапында алаңға шықты. 2019 жылы Америка кубогына қатысты. Жетістіктері * Боливия чемпионы: Клаусура 2013, Апертура 2017, Клаусура 2017, Апертура 2019 Сілтемелер *[http://www.scoresway.com/?sportsoccer&pageperson&id=170297 Профилі]
Марсело Морено

Марсело Морено Мартинс (; 18 маусым 1987, Санта-Крус-де-ла-Сьерра) — боливиялық футболшы, шабуылшы. Боливия Ұлттық футбол құрамасында және Қытайдың "Шицзячжуан Эвер Брайт" клубында доп тебеді. 2008 жылғы Боливияның үздік футболшысы. Ұлттық құрамада Марсело Мартинстің әкесі бразилиялық, анасы боливиялық. Бразилияның бірнеше жастағы құрамаларында ойнағанымен, Бразилия Ұлттық футбол құрамасының негізгі құрамынан орын алу мүмкіндігі аз болды да, Боливия құрамасын таңдады. 2007 жылы 12 қыркүйекте Перуге қарсы ойында Боливия сапында тұңғыш рет алаңға шықты. 2011, 2015, 2019 жылдары Америка кубогына қатысты. Жетістіктері Клубтық ; «Витория» * Баия штатының чемпионы: 2004, 2005, 2007 * Баия штаты кубогы (Taça Estado da Bahia): 2004, 2005, 2006 ; «Крузейро» * Бразилия чемпионы: 2014 * Минас-Жерайс штатының чемпионы: 2008 * Либертадорес кубогының үздік мергені; 2008 ; «Шахтёр» * УЕФА кубогы 2008/09 * Украина чемпионы: 2010/11 * Украина кубогы: 2010/11 Жеке * Боливиядағы жыл футболшысы: 2008 Дереккөздер Профильдері *http://www.national-football-teams.com/player/23503.html *https://www.footballdatabase.eu/en/player/details/22497 *http://resultados.as.com/resultados/ficha/deportista/moreno/17549 *https://www.soccerbase.com/players/player.sd?player_id=48034 *http://www.scoresway.com/?sportsoccer&pageperson&id=8989 *https://www.thefinalball.com/player.php?id=32698 *http://www.worldfootball.net/player_summary/marcelo-moreno/
Жасмани Кампос

Жасмани Кампос Давалос (; 10 мамыр 1988 жыл) — боливиялық футболшы, жартылай қорғаушы. Боливия Ұлттық футбол құрамасы сапында төрт рет КОНКАКАФ Алтын кубогына қатысқан (2007, 2011, 2015, 2016). Боливия біріншілігінің үш дүркін жеңімпазы. Карьерасында Катар, Сауд Арабиясы, Боливия, Кувейт, Тайланд клубтарында ойнаған. 2007 жылдан бері Боливия құрамасында ойнап келеді. Карьерасы Командалық * Боливия чемпионы: 2010, 2013, 2015 Дереккөздер Сілтемелер * [http://soccernet.espn.go.com/player/_/id/84378/jhasmany-campos?cc=5739 Статистикасы (ESPN)]
Наки Уэллс

Наки Майкл Уэллс (, 1 маусым 1990 жыл, Гамильтон, Бермудалар) — бермудалық футболшы, Бермудалар Ұлттық футбол құрамасы мен "Бернли" клубының шабуылшысы. 2019 жылғы КОНКАКАФ Алтын кубогына қатысқан. Карьерасы Клубтық Карьерасында Бермудалар мен Англия чемпионаттарында ойнады. 2009-2010 жылдары Бермуданың "Данди Таун Хорнетс" және "Бермуда Ходжес" клубтарында доп теуіп, Англиядағы «Экклсфилд Юнайтед» әуесқой клубына ауысты. Содан бері Англия клубтарында ойнап келеді. 2016/17 жылғы Англия чемпионатының қорытындысында "Хаддерсфильд" клубымен бірге Премьер-Лигаға жолдама алды. Бірақ жаңа маусым басталғанша "Бернлиге" ауысып кетті. 2018/19 жылғы маусымды "Куинз Парк Рейнджерс" клубы сапында өткізді.э Ұлттық құрамада 2007 жылы тұңғыш рет Бермудалар құрамасы сапында алаңға шығып, Кариб елдері кубогында төрт ойынға қатысты. Дереккөздер Сілтемелер * [https://www.burnleyfootballclub.com/teams/first-team/forward/nahki-wells/ Профилі]
Флориан Муртаи

Флориан Муртаи (ағыл. Florian Myrtaj; 15 қыркүйек 1976 жыл, Влере, Албания) — албаниялық футболшы, жартылай қорғаушы, шабуылшы. Карьерасы Клубтық Карьерасында тек италиялық клубтарда ойнады. Ұлттық құрамада 2002-2006 жылдары Албания Ұлттық футбол құрамасы сапында ойнап, 25 кездесуде алаңға шықты. Ұлттық құрама сапында үш гол соққан, соның біреуін 2005 жылы 3 қыркүйекте ӘЧ-2006 іріктеу кезеңінде Қазақстан қақпасына енгізді. Ол ойында Албания 2:1 есебімен жеңіске жетті. Дереккөздер Сілтемелер *[https://www.national-football-teams.com/player/30.html Профилі]
Албан Буши

Албан Буши (; 20 тамыз 1973 жыл, Тирана) — албаниялық футболшы, шабуылшы, футбол жаттықтырушысы. Карьерасы Албания Ұлттық футбол құрамасы сапында 65 ойын өткізіп, 14 гол соқты. Бұл Эрьон Богданиден кейінгі екінші нәтиже (Богданидің еншісінде 15 гол бар). Клубты өте көп ауыстырған ойыншылардың бірі. 19 жылдық карьерасында 20-ға жуық клубта доп теуіп, 2011 жылы футбол ойнауды доғарды. Бес жылдық үзілістен соң бапкер ретінде футболға қайта оралып, Албанияның 16 жасқа дейінгі құрамасын жаттықтырды. 2017 жылы 21 жасқа дейінгі Албания құрамасының бас жаттықтырушысы боп тағайындалды. Дереккөздер Сыртқы сілтемелер
Эрьон Богдани

Эрьон Богдани (; 14 сәуір 1977 жыл, Тирана) — албаниялық футболшы, шабуылшы. Албания Ұлттық футбол құрамасында ойнаған. Футболшы жайлы фактілер *Албания Ұлттық футбол құрамасы сапында 19 гол соққан. Бұл рекорд 2011 жылдан бері өзгермей тұр. *Карьерасын "Партизани" клубынан бастап, кейін Түркияның "Генчлербирлиги", Хорватияның "Загреб" клубында ойнады да, 2000 жылы Италияның "Реджина" клубына ауысты. Содан 2013 жылы карьерасын аяқтағанша тек италиялық клубтарды доп тепті. Жетістіктері *Албания кубогы: 1996/97 Дереккөздер Сілтемелер * [http://www.gazzetta.it/speciali/risultati_classifiche/2010/calcio/seriea/giocatori/giocatore_erjon_bogdani_272249016.shtml Профилі]
Армандо Садику

Армандо Садику (; 27 мамыр 1991 жыл, Эльбасан, Албания) — албаниялық футболшы, Албания Ұлттық футбол құрамасы мен "Лугано" клубының шабуылшысы. Карьерасы Клубтық Карьерасын 2009 жылы албаниялық "Грамози" клубында бастады. Одан кейінгі он жыл көлемінде бірнеше рет клуб ауыстырды, көбіне Швейцария командаларында ойнады. Тек 2017-19 жылғы аралықта Польшаның "Легия" және Испанияның "Леванте" команжаларында ойнап, 2019 жылы "Луганоға" қайта оралды. Ұлттық құрамада Ұлттық құрамадағы тұңғыш ойынын 2012 жылы 29 ақпанда Грузияға қарсы жолдастық кездесуде өткізді. Албания құрамасы өз тарихында тұңғыш рет 2016 жылғы Еуропа чемпионатына жолдама алды да, Армандо да турнирге қатысып, соңғы турда Румынияның қақпасына құраманың тұңғыш әрі осы турнирдегі жалғыз голын соқты. Және осы жалғыз гол құрамаға халықаралық турнирлердегі тұңғыш жеңісін сыйлады. Дереккөздер Сілтемелер *[https://www.transfermarkt.com/transfermarkt/profil/spieler/140082 Профилі]
Марьян Пахарь

Марьян Васильевич Пахарь (; 5 тамыз 1976 жыл, Чернобай, Черкасск облысы) — латвиялық футболшы, шабуылшы, футбол жаттықтырушысы. Латвия Ұлттық футбол құрамасы сапында 75 ойын өткізіп, 15 гол соққан. 2004 жылғы Еуропа чемпионатына қатысқан. Карьерасында Латвия, Англия, Кипр клубтарында ойнаған. Қазір "Елгава" клубының бас жаттықтырушысы. Оған дейін Латвия жастар құрамасы мен Латвия Ұлттық құрамасын және "Сконто" клубын жаттықтырды. Жетістіктері Ойыншы ретінде * Латвия чемпионы (4): 1995, 1996, 1997, 1998 * Латвия кубогы (3): 1995, 1997, 1998 * Кипр кубогы: 2007 * Англия кубогының финалисі: 2002/03 Бапкер ретінде * Латвия кубогы: 2012 Жеке * Латвиядағы жыл футболшысы (3): 1999, 2000, 2001 Дереккөздер Сілтемелер * [http://www.legioner.kulichki.com/index.php?id11&langru&player=26 Марьян Пахарь на Футбольном портале про легионеров из бывшего СССР] * [http://www.euro04.ru/teams/latvia/players/69554.shtml Марьян Пахарь на сайте о чемпионате Европы 2004 (Газета.ру)] * [http://www.sports.ru/tags/3923145.html Марьян Пахарь на sports.ru] * [http://www.telegraf.lv/news/pahary-tepery-menya-nazyvayut-marian-vasilyevich Интервью газете «Телеграф»]
Галуст Петросян

Галуст Арменович Петросян (; 5 қыркүйек 1981, Ереван, Армян КСР, КСРО) — армениялық футболшы, шабуылшы, футбол жаттықтырушысы. Армения Ұлттық футбол құрамасының экс-ойыншысы. Ұлттық құрама сапындағы жылғыз голын 2004 жылы ақпанда Кипрде өткен қысқы турнирде Қазақстан құрамасының қақпасына соқты. Арменияның екі дүркін чемпионы (2003, 2004). Жетістіктері * «Пюник» * командалық: ** Армения чемпионы 2003, 2004 ** Армения кубогы: 2004 * жеке: ** Арменияның үздік мергені: 2004 * «Зимбру» ** Иолдова кубогы: 2006/07 Жеке өмірі Ағасы Артур Петросян да (1971 ж) кәсіпқой футболшы болған, 1992-2004 жылдары Армения Ұлттық құрамасында ойнаған. Дереккөздер Сілтемелер * [http://ffa.am/ru/teams/fculysses/players/galustpetrosyan/ Профилі] * [http://armfootball.tripod.com/id200.html Профиль на armfootball.tripod.com]
Артавазд Карамян

Артавазд (Артём) Суренович Карамян (; , Ереван, Армян КСР, КСРО) — армениялық футболшы, жартылай қорғаушы. Армения Ұлттық футбол құрамасының экс-ойыншысы. Ұлттық құрама сапында 51 ойында екі гол соқты. Сыңары Арман Карамян да футболшы, ұлттық құрамада ойнаған. Карьерасында Армения және Румыния клубтарында доп тепті. Жетістіктері Клубтық * Армения суперкубогы: 1997, 2002 * Армения чемпионы: 2001, 2002 * Армения кубогы: 2002 * Румыния кубогы: 2006 Дереккөздер Сілтемелер * [http://armfootball.tripod.com/id134.html Профилі] * [http://www.armfootball.com/index.php?PageNTArmeniaTeam&LangRus&PlayerID=13 Профилі] * [http://www.footballdatabase.eu/football.joueurs.artavazd.karamyan.3189.en.html Профилі]
Досай Қажы

Досай Қажы (1853, бұрынғы Торғай оязы Қараторғай болысы, Аманторғай а. - 1923, сонда) - аузы дуалы ел ағасы, дін қызметкері. Арғын тайпасының қараман атасынан шыққан. Ақыл-парасатымен, ел алдындағы азаматтық беделімен есімі көпке белгілі болған. 1916 жылғы ұлт-азаттық Торғай көтерелісін қолдаған. Әбдіғапар хан, Аманкелді сардар болып сайланған жиында ел бастаған әкі азаматқа ақ жол тілеп, бата берген. Көтерілістің ұйымдастыру жұмыстарына белсене араласып, сарбаздарға киім-кешек, ат-көлік, азық-түлік жинауға мұрындық болған. Д.қ. алаш қайраткері М. Дулатовтың туған нағашысы. Ақын қажының Дәмеш деген қызынан туған. 1937-жылдың жаппай қуғын-сүргінінде қажы ұрпақтары да жазықсыз жазаланды. Әдеб.: М.Сүлейменов, Әбдіғапар хан, А.,.1995. С.Кенжеахметұлы
Дулығалы медресесі

ДУЛЫҒАЛЫ МЕДРЕСЕСІ – діни оқу орны. Дулығалы өз-нің бойында 19-шы ғ-дың 60-шы жылдарында салған бердікейлер мешітінің жанынан Әбдірахман ишан ашқан. Әбдірахман Торғай, Ұлытау еліне атағы тараған Сары ишан әулетінен шыққан ғұлама. Тоғыз күмбезді, 24 бөлмелі бұл оқу орны құрылысы ерекше, аса қымбат сәулет өнерінің ескерткіші. Оның бөлмелері тіреусіз жабылғанб төбесіне ағаш бөренелер салынбаған. Мұнда сауат ашу, дін уағыздарын, шариғат жолын үйретумен қатар, мүридтерге география, есеп негіздерінен дәріс берілді, араб тілі үйретілді. Медресе қазақ балаларының сауатын ашу ісінде әжептәуір ағартушылық қызмет атқарды. Амангелді Имановтың замандастары қалдырған естеліктерде болашақ халық батырынық балалық шағында осы медреседен білім алғаны айтылады. Кесене ішінде 1916 жылы Ресей патшасының Маусым жарлығына қарсы шыққан көтерілісшілер басшысы Амангелді Имановқа ишандар әулеті бата беріп, құрбандыққа шалған қошқардың бас сүйегі әлі күнге дейін тұр. Дулығалы бойындағы мешіт үйінің ғимараты менжекелеген қосымша құрылыстар осы күнге дейін жақсы сақталған. Ш. Байділдин
Көшімбеков Сейітқасым

Көшімбеков Сейітқасым (1883, бұрынғы Торғай оязы, Қайдауыл болысы Дулығалы бойы – 1932, Амангелді) – қоғам қайраткері, халық батыры Амангелді Имановтың немере інісі. Әкесі Көшімбек би ауылында мектеп ашып, мұғалім жалдап, орысша білім әперген. Кейін Торғай каласындағы екі сыныптық орыс-қазақ мектебін бітірген соң ояздык бітістіру сотында, адвокатурада, шаруалар ісін баскару бөлімшесінде кызмет атқарған. 1916 ж. көтерілісшілергс қолдау көрсеткен санаулы окыған азаматтардың бірі болды. Торғайда кеңес өкіметі орнағаннан кейін аймақты кеңестендіру жұмыстарына белсене араласқан. 1919 ж. 21 наурыз -3 сәуір аралығында Орынбор каласында өткен Торғай кеңестерінің бірінші сыязына катынасып, Далалык өлкенін төтенше комиссары Ә.Жангелдин баскарған обл. атқару к-тінің ұлт істері жөніндегі бөлім бастығының орынбасары болып сайланды. Азамат соғысынан кейін Торгай ояздық кеңесі атқару к-тінің төрағасы болды. осы қызметін атқарып тұрған кезде (1920-21) өлке тұрғындарын жаппай кырғынға ұшыратқан ашаршылыққа байланысты Кеңес Үкіметінің басшысы В.И.Ленинге хат жазып, Торғай өңіріндегі мүшкіл халді баяндап, бүл аймақтын мал, ет салығын алуды тоқтата тұру туралы өтініш білдірген. К. оязда шаруа шаруашылықтарын ұжымдастыру, тұрғын халықты аштықтан сақтап калу, ауыл мәдениетін көтеру, білім беру істерін ұйымдастыруға айтарлықтай еңбек сіңірді.
Күйік қопасындағы атыс

КҮЙІК ҚОПАСЫНДАҒЫ АТЫС – Торғай көтерілісшілерінің Қостанайдан шыққан жазалаушы отрядқа қарсы 1917 жылғы 14 қаңтардағы ұрысы. Шошқалы шайқасынан кейін подполк. Кисловтың әскері елсіз қопада кідірмей, қалайда елді мекенге жетуге күш салатынын білген көтерілісшілер дұшпанның алдын орау мақсатымен ымырт үйіріле атқа отырып, оппы қарға қарамай төте жолмен екі мың сарбазбен Күйікке келді. Амангеді мен Өмен Мұсабайұлы бастаған ықшамтоп жол соғып қалжыраған қостанайлық 600 солдатты қопа ішінде қапылыста бас салмақ болды. Сардар сарбаздарын Тышқан батыр тамынан әрі асқан соң үлкен қалың қопаны жарып өтетін жолдың екі жағына жасырып, отряд қопа ішіне енген кезде екі қанаттан бір мезгілде шабуыл жасауды жоспарлады. Дұшпанның үш барлашысы қопа ішіне кірген кезде бір мерген оқыстан оқ шығарып, екі барлаушы оққа ұшты да, үшінші қашып барып отрядқа қосыды. Жоспары бұзылған Амангелді сарбаздарды қопа ішіне қайта орналыстырып, өзінен бұйрық болмай шабуылға шығуға тыйым салды да, жанына мергендерді ертіп жаяулап бір шақырмай жердегі Тышқанның тамына барды. Мергендер там тасасынан дұшпанға оқ жаудырды. Жазалаушы отряд мергендер жасырынған қопа ішіне кіре алмай, қоршауда қалдық деген оймен бас сауғалап атыса берді. Анда-санда зеңбіректерінен оқ шашты. Киімдері жұқа солдаттар әбден қалжыраған еді. Бірақ он үш адамы қаза тапқан Науырзым болысының сарбаздары қараңғылық түсе кейін шегііп кетті де, Амангелді айналдырған 300 адаммен шабуылға шыға алмай, атысты тоқтатты. Командирі оққа ұшқан жазалаушылар отрядты Батпаққара бағытынан бас тартып, өлгендер мен жаралы жауынгерлерін шанаға тиеп, таң саз бере Қостанайға шегініп кетті.
Қапыш Молда Жүсіпұлы

Қапыш Молда Жүсіпұлы (1903, бұрынғы Торғай оязы, Сарықопа болысы Қызбел а. - 1987, Жангельдин ауд. Сарықопа а.) - дін қызметкері. Кəтен Қодаұлының медресесінде арабша сауатын ашып, діни білім алған. 1942 жылға дейін «Төңкеріс» ұжымшарында мал бақты. Неміс фашистеріне қарсы соғыста Орел қ-ның түбіндегі шайқаста тұтқынға түсіп Испания, Италия, Франция, Англия елдерінде болған. Елге «опат болды» деген қаралы қағазы келген еді. 1945 жылы толып жатқан тергеу-тексеруден кейін еле оралғанымен 1947 ж. «Отан сатқыны» еген айып тағылып, 10 жылға Якутияға жер аударылды. 1954 ж. аман есен туған жерге қайтып келіп, сеніміне беріктігін танытып, бұрынғы молдалық жолын жалғастырды. Жерлестері 2003 жылы Қапыш Молданың 100 жылдығына орай ас берді. Дереккөздер
Қошқар Батыр Дауұлы

Қошқар Батыр Дауұлы (1780, Қайдауыл болысы Қабырға өз-нің бойы – шамамен 1867, Қошқардың қоңыр түбегіндегі Қабырға а.) – елге қорған, жерге ие болған халық қаһарманы, 1837-47 ж. Кенесары Қасымовтың Ресей отаршылығына қарсы ұлт-азаттық көтеріліске қатысқан. Арғы тегі Орта жүз ұзын қыпшақтың алтыс тармағына жататын сары (өтетілеу) атасынан бастау алады. Ағайындас Иман батырымен бірге елге қайрат, дұшбанға айбат болған. Екі батырдың әзілі жарасқан достығы, ынтымақ-бірлігі жайлы ел ауызында көп әғгіме сақталған. Қ.б. ерге тән ерен қимылымен қатар қара қылды қақ жарған әділдігімен де жұртына үлгі-өнеге көрсете білген, дуалы ауыз көріптілдігі бар әруақты кісі, сонымен қатар ьала мінез, аңқау, ақкөңіл адам болған. Негізгі Қ.б-дың көріптілігі әлдеқандай болжам жасайтын сәуегейлік емес, ел ішінде, көрші жұрттар арасында бел ала бастаған әлеум., әкімшілік, саяси жағдайларды бақылап, салыстыра аужайлаған, ақылға сүйенген, байыпты жорамалдан туындаса керек. Арқадан ойысып, Ұлы жүз, қырғыз жерлеріне беттегенде «ханның бұл сапарда жолы болмайды» деп Кенесары қолына ермей қалған. Қимас досы Иман батырды да бұл жорықтан бас тартуға үгіттеген. Қ.б-дың бұл жорамалы кейін тарихта дәлелденді. Ресей мемлекетінің қазақ жерін отарлау саясаты басталған тұста атқа мінген Қ.б-дың қарамағындағы ел-жұртын шегара басқармасының озбырлақтарынан, Хиуа, Бұхар, Қоқан хандықтардың таусылмайтын ірілі-ұсақты шапқыншылықтарынан, көршілес ру-тайпалардың барымта-қарымтысынан қорғауына тура келді. 1997 ж. Батыр ұрпақтары Амангелді ауд-ның қабырға а-ндағы Қоңыртүбекте ата-қабірінің басына ескерткіш орнатты. Амангелді Жәуке батырлармен бірге Қ.б-дың кеуделік мүсіні қойылған. Батырдан Аяпберген, Қожабай, Айдабол, Жайынауыз, Әти, Айтқожа ұрпақтары тарайды. Әдеб.: О.Тұрашұлы, Бәйтерек бұтақтары, Аст., 2005.
Құбаш ақын Шалбайұлы

ҚҰБАША АҚЫН Шалбайұлы (1880 ж., бұрынғы Торғай оязы Тосын болысы 5-а. – 1952 ж, Жангелдин ауд. Торғай кеңшары) – төкпе ақын, ұстаз. Шақшақ Жәнібекке жататын Дәуітбай атасынан шыққан. Торғайдың Кіші құмындағы 4 сыныптық орыс мектебін бітірген. 1920 жылдардан бастап Торғайдың шалғай түкпірлерінде бала оқытып, елді сауаттандырі ісіне айтарлықтай үлес қосқан. Кедейлерге жер бөліп беру сияқты науқандық жұмыстарға араласқан. Өлеңдерінің ұйқасы, бітім болмысы Жұмабай ақын мектебінің үлгісін айқын аңғартады. Ол халықтың ауыз әдібиетімен қоса орыс әдебиетімен де жақсы таныс болған. Ақын өлеңдері көбіне ойға құрылады, философиялық толғанысқа толы болып келеді. «Құбаша, қолыға алшы қаламыңды», «Сөзге шықтым сертпенен», «Әбеке, өлең толқын тоқтамасын», «Шын жақсымен дос болсаң» деген толғаулары мен термелерінде өмір мен өлім, адалдық пен арамдық, кедейлік пен байлық мәселелерін қозғап, жұртшылықты ынтымақ-бірлікке, оқу-білімге үндейді. Өзіне орыс тілін үйреткен ұстазы А.Д.Садыров деген орыс мұғаліміне арнаған «Көзімді ашып, көкірегіме нұр құйып» деген өлеңінде адамның адамға бауырластық сезімін, халықтар достығын алға шығарады, оны нағыз жан сырын бөліскен дос деп таниды. Арғы атасы Шақшақ Жәнібек тархан жорықтарын баяндайтын ұзақ дастаны оны эпикалық жанрға қаламы жүйрік, шабыт көзі ширақ, кең тынысты ақын болғанын танытады. Ахмет Байтұрсыновты ұстаз тұтып, жиі хат жазып, «Ахмет ақыл-ойы түпсіз терең», «Жан аға, ойың терең қатарынан» деп басталатын өлеңдерін жазып, зұлмат заманның тауқыметін тартқан ғұламаның басына ауыр күн туған жылдары қол ұшын беріп тұрған. Замандасы Әбіқай ақынға жазған хатында: «Жазғаным жарық көріп жатпаса да, Келемін келер күнге сенуменен», - дегеніне қарағанда өлеңді қанша өнімді жазғанымен көзі тірісінде шығармалары баспа көзін көрмегені аңғарылады. Қ.а. шығармаларын жинап, сақтау ісінде көрнекті ақындар Н.Ахметбеков, С.Мәуленов, ұстаз Сейітжан Хамзаұлы көп жұмыс атқарған. Ақынның Екінше Дүниежүзілік соғыста хабарсыз кеткен ұлы Әбдіқадыр, қызы Күнзипа жап-жақсы өлеңдер шығарып, бұл әулетке Алла ақындық өнерді бойларына дарытқанын танытты. Н.Бектемісұлы
Назар Абыз

Назар Абыз — көріпкел, әулие. Ұзақ жасап, білгір де әділетті, даналық қасиеттері үшін көзі тірісінде абыз атанған. Ұзын қыпшақтың тілеулі руына жататын әжіқабай атасынан шыққан. Рулас Тілеулі батырмен достық қарым-қатынаста болған, ел ішінде дау-дамайларды бірге шешкен. Батыр қалмаққа шапқан бір жорығында олжаға түскен қызды Назар абызға әкеп берген. Абыз елді бірлікке шақырып, жетім-жесірлерге қамқор болып, ұрланған малды көрегендікпен тауып, ат тұяғы жетер жерде ұрлық-карлық тыйылған. Әулие Қызбелдегі жайлаудан Жыланшық бойындағы қыстауына қайта көшіп келе жатқан жолда кенеттен қатты ауырып, қайтыс болды да, өз өсиеті бойынша Қызбел тауының етегіне, Қоңыраулы өзнің бойына жерленеді. Абыз мазарын жергілікті халықәлі күнге кие тұтып, құрбандық шалып, басына түнеп тұрады. Дереккөздер
Партизансай

ПАРТИЗАНСАЙ – Торғай кентінің шығыс жақ іргесіндегі жыра, тарихи орын. 1919 ж. Торғайда төңкеріс жасап, жергілікті өкімет билігін өз қолдарына алған Алаш үкіметінің шешімімен «большевиктің жолында жүрген» 17 адам тұтқындалып, көктемде осы сайда атылған. Олар 1916 жылғы Торғай көтерілісіне белсене қатысқан сарбаздар: Омар Тынымұлы, Хакімбек Төкеұлы, Махмұт Смағұлұлы, Мағау Баймағамбетұлы, Жанділда Бекжанұлы, Бәділда Бекжанұлы, Әбәйділда Бекжанұлы, Шарафитден Әбдірахманұлы, Сәкен Нарымбайұлы, Сәбденұлы, Әубәкіро Бектасұлы, Алпысбай Жарқымбайұлы, Дабай Бұзаубақұлы, Васлий Кулаков, Иван Никитин. Бұлардың ішінен Бәділда Бекжанұлы ғана түн қараңғысында қашып, өзенге секіріп, аман қалған. Әдеб.: З. М ұ х а м е т ж а н о в, Торғай коммисарлары, А., 1974. Т.Барақұлы
Хорхе Вильяфанья

Хорхе Антонио Флорес Вильяфанья (ағыл. Jorge Antonio Flores Villafaña; 16 қыркүйек 1989, Анахайм, АҚШ) — америкалық футболшы, АҚШ Ұлттық футбол құрамасы мен "Портленд Тимберс" клубының қорғаушысы. 2011 жылға дейін әсекінің тегімен (Флорес) жүрді де, анасының тегіне (Вильяфанья) ауысты. Флорестің тегі мексикалық, оның Мексика құрамасында да сынға түсуіне мүмкіндіктер болған. Ертеректе АҚШ жастар құрамасына шаөырылды да, Ұлттық құрамада тек 2017 жылы ғана өнер көрсете бастады. 2017 жылғы КОНКАКАФ Алтын Кубогының жеңімпазы. Жетістіктері Командалық Портленд Тимберс *MLS кубогы жеңімпазы — 2015 Сантос Лагуна *Мекика чемпионы — Клаусура 2018 Халықаралық *КОНКАКАФ Алтын кубогының жеңімпазы — 2017 Дереккөздер Сілтемелер *[https://int.soccerway.com/players/-/28048/ Профилі] *[https://www.national-football-teams.com/player/11458.html Профилі]
Валентин Иванович Двуреченский

Валентин Иванович Двуреченский (1936 жылы 7 қаңтар, Воронеж облысы, үлкен Алексеевка ауылы, 2 қыркүйек, 2014) - Кеңес және Қазақстан мемлекет қайраткері, Қазақ КСР Ауыл шаруашылығы министрі (1990-1992), ҚР Еңбек Ері (2011). Биографиясы 1936 жылы 7 қаңтарда - Үлкен Алексеевка ауылында (қазір —Тамбов облысы Петровском ауданы ) дүниеге келген. Орыс. 1962 жылы И . В. Мичурин атындағы Жеміс-Көкөніс институтында ғалым-агроном мамандығы бойынша бітірген; 1982 жылы — халық шаруашылығы Академиясын, КСРО. 1962 жылғы "Раздольный" совхозының бас агрономы (Қостанай облысы Әулиекөл ауданы). 1967 жылдан Қостанай облысы Науырзым ауданы "Буревестник" совхозының бас агрономы. 1970 жылдан — Қостанай облысы Джетыгаринский ауданы "Шевченковский" совxозының директоры. 1973 жылдан — бастықтың бірінші орынбасары, 1975 жылдан бастап — Қостанай облыстық ауыл шаруашылығы басқармасының бастығы. 1982 жылдан —Қостанай облысы Қазақстан КП Сарыкөл аудандық комитетінің бірінші хатшысы. 1985 жылдан — Қазақстан КП Қостанай облыстық партия комитетінің екінші хатШысы. "1986-1992 жылдары — Қазақ КСР Жоғарғы Кеңесінің депутаты. 1989 жылдан — Қазақстан КП ОК хатшысы. 1990 жылдан — ауыл шаруашылығы министрі, Қазақ ССР. 1992 жылғы ақпаннан бастап "Қостанай АШҒЗИ"ЖШС бас директоры. "Нұр Отан" ХДП мүшесі.. 2014 жылы 2 қыркүйекте қайтыс болды. Дереккөздер
Әпитөк

Әпитөк – қазақ халқының әні. Тарихта ол Әсет Найманбайұлының, Дос-Мұқасанның және басқа нұсқаларда орындалды. Бұл ән композитор және музыка қайраткері А.В.Затаевичтің «Қазақтың 500 ән-күйі» деген музыкалық-этнографиялық еңбекке кірді. Сөздері Қамысы әупілдектің мүше-мүше Сарғайдым осынау көлдің суын іше, әпитөк Қос қанат құсқа біткен маған бітсе Бармас пе ем сәулетайға әлденеше, әпитөк Қайырмасы: Сөйлесуге тіл-хат жоқ Өздеріңдей бір зат жоқ Келсе қалқам көп кешікпей алыстан Туған екен сол перизат асыл тек Басында әупілдектің мұнары бар Мойнында көк бестінің тұмары бар, әпитөк Құрбылар бұл қалай деп сөге көрме Ғашықтың тарқалмаған құмары бар, әпитөк Қайырмасы Басынан әупілдектің мұнар кетпес Кей адам уәде берген сертке жетпес, әпитөк Кебістің жалаң аяқ басын киіп Ей қалқа, қош дегенің естен кетпес, әпитөк Қайырмасы Дереккөздер
Серік Ғазизұлы Сұлтанғабиев

Серік Ғазизұлы Сұлтанғабиев – Ресей офицері, Ресей ІІМ ішкі әскерінің полковнигі, Ресей Федерациясының Қаһарманы. Бірінші және Екінші Шешен соғыстарының ардагері. Екінші гвардия танк дивизиясының 78-інші барлаушы батальонының барлаушы взводының командирінен бастап, 20-ыншы мотоатқыштар дивизиясының 255 мотоатқыштар полкінің мотоатқыштар батальонының командирі лауазымына жетті. 2009 жылдан бастап, ІІМ ішкі әскерінде және полицияда қызметін жалғастырады. 2014 жылдың 25 қыркүйегінде РГД-5 гранатасының жарылысы кезінде, әскери қызметкердің өмірін аман сақтап қалды. Биографиясы 1972 жылдың 25 қарашасында Қазақ КСР-ның Қостанай облысындағы Меңдіқара ауданының Введенка ауылында дүниеге келген. Алты баласы бар көпбалалы қазақ отбасында тәрбиеленген. Әкесі – малшы, анасы – сауыншы. Ауылдық орта мектепті бітіргеннен кейін, Челябі қаласындағы жоғарғы танк басқару мектебіне оқуға түседі. Бірінші Шешен соғысына қатысты. 1995 жылдың қаңтар айында 2-нші гвардия танк дивизиясының 78-інші барлаушы батальонының құрамында Грозный қаласының шабуылына қатысты. “Ерлігі үшін” алқасымен марапатталды. 2000 жылы Екінші Шешен соғысынан кейін, «Отанына қызмет еткені үшін» алқасымен марапатталды. 2007-2009 жылдары арасында М.В. Фрунзе атындығы Әскери академияда оқып, Солтүстік Кавказ өңіріндегі Қарулы Күштерінің танк бөлімшелерінде қызметін жалғастырады. 2014 жылдың 5 мамырында Свердловск облысынындағы №3275 әскери бөлімшесінің командирі лауазымына тағайындалды. 25 қыркүйек күні жергілікті уақыт бойынша 12:30-да әскери оқу кезінде кіші сержант Алексей Телениннің қолынан байқаусыздан РГД-5 гранатасы түсіп қалып, сержанттың және оның қасындағы әскери қызметшілердің өміріне қауіп төндірді. Сұлтанғабиев сержант өмірін сақтап қалу үшін оны жарылыс көзінен итеріп, гранатаны өз денесімен жауып, көптеген жарақаттар алды. Емделу барысында, оншақты ұзақ оталарды басынан кешіріп, 14 қазан күні есін жиды. 2014 жылдың 24 қараша Ресей Федерациясы Президентінің Жарлығына сәйкес, әскери міндеттерін орындау барысында аса ерлік танытқаны үшін Ресей Федерациясының Қаһарманы атағы берілді. Дереккөздер
Келлин Акоста

Келлин Акоста (; 27 шілде 1995 жыл, Плейно, Техас, АҚШ) — гренадалық және америкалық футболшы, АҚШ Ұлттық футбол құрамасы мен "Колорадо Рэпидз" клубының жартылай қорғаушысы. 2017 жылғы КОНКАКАФ чемпионы. Карьерасы "Даллас" клубының түлегі. Клубтағы тұңғыш матчын 2013 жылы 4 тамызда "Сиэтл Саундерс" клубына қарсы өткізді. 2018 жылы жазда "Колорадо Рэпидз" клубына ауысты. Келлинде Гренаданың және АҚШ-тың азаматтығы бар. Бірақ Гренада футболына еш қатысы жоқ, тек АҚШ құрамалары мен клубтарында ойнап келеді. Карьерасында 2011 жылы Мексикада өткен жастар арасындағы әлем чемпионатына және жастар арасындағы КОНКАКАФ Алтын кубогына, 2017 жылы КОНКАКАФ Алтын кубогына қатысты. Жетістіктері * Жастар арасындағы КОНКАКАФ Алтын кубогының жеңімпазы: 2011 * КОНКАКАФ Алтын кубогының жеңімпазы: 2017 Дереккөздер Сілтемелер * [https://www.sports.ru/tags/106568799/ Профилі]
Дарлингтон Нагбе

Дарлингтон Нагбе (; 19 шілде 1990, Монровия, Монтсеррадо округі, Либерия) — либерия лық және америкалық футболшы, АҚШ Ұлттық футбол құрамасы мен "Атланта Юнайтед" клубының жартылай қорғаушысы. 2017 жылғы КОНКАКАФ Алтын Кубогының жеңімпазы. Жеке өмірі Тегі либериялық, Либерия Ұлттық футбол құрамасында ойнаған Джо Нагбенің ұлы. 1990 жылы-ақ анасы оны азамат соғысынан қорғану үшін елден алып кетті де, әкесі футбол ойнаған Франция, Швейцарияда тұрақтады. 2001 жылы АҚШ-қа қоныс аударды. Карьерасы Дарлингтон АҚШ футболнының түлегі, Акрон университетінде футбол ойнауды үйренген. Кәсіпқой карьерасын 2008 жылы "Кливленд Интернешнл" клубында бастады. 2011 жылы "Портленд Тимберске" ауысты. "Портлан Тимберс" сапында 2015 жылы МЛС чемпионы атанды. Дереккөздер Сілтемелер *[https://int.soccerway.com/players/-/181486/ Профилі] *[https://www.national-football-teams.com/player/61328.html Профилі]
Дэкс Маккарти

Майкл Дэкс Маккарти (; 30 сәуір 1987, Уинтер-Парк, Флорида) — америкалық футболшы, АҚШ Ұлттық футбол құрамасы мен "Чикаго Файр" клубының жартылай қорғаушысы. 2017 жылғы КОНКАКАФ Алтын кубогының жеңімпазы. АҚШ-тың 20, 23 жасқа дейінгі құрамаларында ойнаған. 2008 жылы Бейжіңде өткен Жазғы Олимпиадалық ойындарға қатысты. 2009 жылы 14 қараша күні Словакияға қарсы жолдастық кездесуде Ұлттық құрама сапындағы дебют ойынын өткізді. Жетістіктері Клубтық * МЛС чемпионы: 2013, 2015 Халықаралық * КОНКАКАФ Алтын кубогының жеңімпазы: 2017 Дереккөздер Сілтемелер *[https://int.soccerway.com/players/-/7284/ Профилі] *[http://www.worldfootball.net/player_summary/dax-mccarty/ Профилі]
Джермейн Тейлор

Джермейн Омар Тейлор (; 14 қаңтар 1985 жыл, Портленд, Ямайка) — ямайкалық футболшы, Ямайка Ұлттық футбол құрамасының жартылай қорғаушысы. КОНКАКАФ Алтын кубогының екі дүркін күміс жүлдегері (2015 және 2017). Кариб елдері кубогының үш дүркін жеңімпазы (2005, 2010, 2014 жылдары). Карьерасында Ямайка және АҚШ клубтарында ойнаған. Ал Ұлттық құрама сапында тұңғыш рет 2004 жылы алаңға шықты. Карьерасында төрт КОНКАКАФ Алтын кубогына (2005, 2011, 2015, 2017), екі рет Америка кубогына (2015, 2016) қатысқан. Жетістіктері Клубтық * Ямайка чемпионы: 2007 * Кариб елдері клубтар чемпионатының жеңімпазы: 2004 Халықаралық * КОНКАКАФ Алтын кубогының күміс жүлдегері: 2015, 2017 * Кариб елдері кубогының чемпионы: 2005, 2010, 2014 Дереккөздер Профильдері * https://int.soccerway.com/players/-/67902/ * http://www.worldfootball.net/player_summary/jermaine-taylor/ * https://www.national-football-teams.com/player/9770.html * https://www.mlssoccer.com/players/jermaine-taylor
Ледейл Ричи

Ледейл Осаджи Ричи (; 31 мамыр 1988 жыл, Кингстон, Ямайка) — ямайкалық футболшы, Ямайка Ұлттық футбол құрамасы мен "Монтего-Бей Юнайтед" клубының қорғаушысы. 2017 жылғы КОНКАКАФ Алтын Кубогының күміс жүлдегері. 2017 жылы Кариб елдері кубогыне де қатысты. 2013/14, 2015/16 жылғы маусымдарда Ямайка чемпионы атанған. Дереккөздер Сілтемелер *[https://int.soccerway.com/players/-/79335/ Футболшының профилі] *[https://www.national-football-teams.com/player/65978.html Футболшының профилі]
Ромарио Уильямс

Ромарио Уильямс (; , Портмор, Ямайка) — ямайкалық футболшы, Ямайка Ұлттық футбол құрамасы мен "Атланта Юнайтед" клубының шабуылшысы. 2017 жылғы КОНКАКАФ Алтын Кубогының күміс жүлдегері. Есімі бразилиялық танымал футболшы — Ромарионың құрметіне қойылған. Карьерасында Ямайка, Канада, АҚШ клубтарында ойнап келеді. Дереккөздер Сілтемелер *[https://int.soccerway.com/players/-/173434/ Профилі]
Кевон Ламберт

Кевон Ламберт (; 22 наурыз 1997 жыл, Сент-Джеймс, Ямайка) — ямайкалық футболшы, Ямайка Ұлттық футбол құрамасы мен АҚШ-тың "Финикс Райзинг" клубының жартылай қорғаушысы. Ұлттық құрама сапында 2017 жылғы КОНКАКАФ Алтын Кубогына қатысты. 2017 жылдан бері "Финикс Райзинг" клубыныда ойнайды. оған дейін 2016-2017 жылдары Ямайканың "Монтего-Бей Юнайтед" клубында доп тепті. Дереккөздер Сілтемелер * [http://caribbeanfootballdatabase.com/jamaica/players/kevonlambert.html Профилі (Caribbeanfootballdatabase.com)]
Алвас Пауэлл

Алвас Элвис Пауэлл (; 18 шілде 1994 жыл, Денверс-Пен, Ямайка) — ямайкалық футболшы, Ямайка Ұлттық футбол құрамасы мен "АҚШ-тың "Цинцинатти" клубының жартылай қорғаушысы. КОНКАКАФ Алтын Кубогының екі дүркін күміс жүлдегері (2015 және 2017 жылдары), 2014 жылғы Кариб елдері кубогының жеңімпазы. Жетістіктері * МЛС Кубогы: 2015 * КОНКАКАФ Алтын кубогының финалисі: 2015, 2017 * Кариб кубогы: 2014 Дереккөздер Сілтемелер *[https://int.soccerway.com/players/-/173435/ Профилі] *[https://static.fifa.com/fifa-tournaments/players-coaches/people=331776/index.html Профилі]
Онил Фишер

Онил Дэвид Фишер (; 22 қараша 1991 жыл, Портмор, Сент-Кэтрин, Ямайка) — ямайкалық футболшы, Ямайка Ұлттық футбол құрамасы мен "Ди Си Юнайтед" клубының қорғаушысы.э Карьерасы Клубтық Карьерасын 2012 жылы АҚШ-тың "Дерси Экспресс" клубында бастады. Бірақ ол клубта оншалық ойнай алмады, бір ғана кездесуде клуб намысын қорғады. 2012 жылдың соңында "Нью-Йорк Ред Буллз" клубының жастар командасына қосылды. Негізгі құрамға ілінген жоқ, 2015 жылы "Сиэтл Саундерс" клубына ауысып кетті. 2018 жылғы қыркүйектен бері "Ди Си Юнайтед" клубында доп тебеді. Ұлттық құрама Ұлттық құрама сапында 2010 жылдан бері ойнап келеді. 2017 жылғы КОНКАКАФ Турниріне қатысып, күміс жүлдеден алқа тақты. Жетістіктері Сиэтл Саундерс *МЛС чемпионы: 2016 Дереккөздер Сілтемелер *[https://www.national-football-teams.com/player/39660.html Профилі]
Қаратоған

* Қаратоған – Абай облысы Жарма ауданы, Қызылағаш ауылдық округінің құрамында болған ауыл, 2013 жылы таратылған. * Қаратоған – Алматы облысы Райымбек ауданындағы ауыл. * Қаратоған – Алматы облысы Талғар ауданындағы ауыл.
Оуэйн Гордон

Оуэйн Омар Гордон (; , Кингстон, Ямайка) — ямайкалық футболшы, Ямайка Ұлттық футбол құрамасы «Монтего-Бей Юнайтед» клубының шабуылшысы. Карьерасы Клубтық Кәсіпқой карьерасын 2011 жылы ямайкалық "Арнетт Гарденс" клубында бастап, жарты маусымда 10 кездесуде алаңға шықты. 2012 жылдың басында "Монтего-Бей Юнайтед" клубы 20 жасар футболшыны өздеріне шақырды. Жаңа клубы Оуэйн үшін біршама табысты болды, екі дүркін Ямайка чемпионы атанды. 2016 жылы сәуірде АҚШ-тың "Инде Илеван" клубына жалға берілді. 2017 жылы қаңтарда "Монтего-Бей Юнайтедке" қайта оралды. Ұлттық құрама 2015 жылы 30 наурызда Кубаға қарсы жолдастық кедесуде тұңғыш рет Ямайка құрамасы сапында алаңға шықты. 2017 жылы КОНКАКАФ Алтын кубогының күміс жүлдегері атанды. Жетістіктері * Ямайка чемпионы (2): 2013/2014, 2015/2016 Дереккөздер
Дуэйн Миллер

Дуэйн Сейнт Обин Миллер (; 14 наурыз 1987, Сент-Томас, Ямайка) — ямайкалық футболшы, Ямайка Ұлттық футбол құрамасы мен "Сюрианска" (Швеция) клубының қақпашысы. Карьерасы Ямайка және Швеция клубтарында ойнаған. 2007 жылы 28 маусымда Малайзияға қарсы жолдастық кездесуде тұңғыш рет Ямайка Ұлттық құрамасы сапында алаңға шықты. 2009, 2011, 2015, 2017 жылдары КОНКАКАФ Алтын кубогына барған футболшылар тізіміне қосылды. Одан бөлек 2015 жылы Америка кубогына да шақыртылды. Жетістіктері * Ямайка чемпионы: 2006/07, 2009/10 * Швеция екінші дивизионының жеңімпазы: 2010 * Кариб кубогының жеңімпазы: 2008, 2010 * КОНКАКАФ Алтын кубогының күміс жүлдегері: 2015, 2015 Дереккөздер Сілтемелер *[https://www.national-football-teams.com/player/25110.html Профилі]
Кори Бёрк

Кори Берк (; 28 желтоқсан 1991 жыл, Кингстон, Ямайка) — ямайкалық футболшы, Ямайка Ұлттық футбол құрамасы мен "Бетлехем Стиль" (АҚШ) клубының шабуылшысы. 2017 жылы КОНКАКАФ Алтын кубогына қатысып, күміс жүлдегер атанды. "Филадельфия Юнион" клубының фарм-клубы саналатын "Бетлехем Стил" клубында 2016 жылдан бері доп теуіп келеді. Тек 2018 жылы ғана негізгі команда сапында 20-дан аса ойын өткізді. Оған дейінг 2013-16 жылдары ямайкалық "Риволи Юнайтед" клубында ойнаған. Дереккөздер Сілтемелер * [http://www.uslsoccer.com/cory-burke Профиль (Uslsoccer.com)] * [http://www.bethlehemsteelfc.com/page/show/2476548-cory-burke Профиль («Бетлехем Стил» клубының сайтында)]
Ахмед Хегази

Ахмед Эль-Саед Хегази (; 25 қаңтар 1991 жыл, Исмаилия, Мысыр) — мысырлық футболшы, Мысыр Ұлттық футбол құрамасы мен "Вест Бромбич Альбион" клубының қорғаушысы. 2017 жылы Мысыр құрамасы сапында Африка Ұлттары кубогының күміс жүлдегері атанды. Карьерасы Клубтық Мысырдың "Исмайлия" клубының түлегі. Кейін Италияның "Фиорентина", "Перуджа", Мысырдың "Әл-Ахли" клубтарында ойнап, 2017 жылы Англияның "Вест Бромбич Альбион" клубына жалға берілді. Ұлттық құрама 2011 жылы 14 қарашада Бразилияға қарсы жолдастық кездесуде Мысыр құрамасы сапында тқңғыш рет алаңға шықты. 2012 жылы 23 жасқа дейінгі Мысыр құрамасы сапында жазғы Олимпиадалық ойындарға қатысты. 2017, 2019 жылдары Африка Ұлттары кубогына, 2018 жылы Ресейде өткен әлем біріншілігіне қатысты. Жетістіктері * Мысыр чемпионы: 2015/2016, 2016/2017 * Мысыр кубогы: 2016/17 Дереккөздер Сілтемелер * [https://www.sports.ru/tags/133137795/ Профилі (sports.ru)]
II Аршак

II Аршак немесе Арсук (, б. з. 1), латын дереккөздерінде Артаксиас аталатын — б. з. д. 20 жыл — 1 жыл аралығындағы (кейбір деректермен б. з. д. 23—3 жыддар аралығы) Иберия патшасы. Әкесі II Мирван, ал анасы — армяндық (кейбір деректер бойынша парфяндық, Ибериядан болуы да ғажап емес) ханшайым. II Аршак немесе Арсук, грузин жылнамаларындағы ортағасырлық тарихи жазбаларға сүйінсек, Вавилондық мұнараны аспан биіктігіндей етіп құрастыруға тырысқан вавилондық патша Нимрод пен Иберия патшалығының негізін қалаған I Фарнаваздың тұқымы, анасы бойынша Аршакидтерден қалыптасқан. Біздің дәуірдің басталуымен Аршак жігіт болған князь Адеркидің Армениядан қайтып оралуына тап болды. Адерки шайқаста жеңіп, Парсман немесе I Фарсман патша атанды.
Джо Гатьенс

Джозеф Эдуард Гатьенс(, (Гетченс) немесе (Гейдженс); 19 наурыз 1924 жыл, Порт-о-Пренс, Гаити — 10 шілде 1964 жыл, Гаити) — гайтилік және АҚШ-тық футболшы, 1950 жылғы әлем чемпионатына қатысқан. Карьерасы АҚШ Ұлттық құрамасында Джоның әкесі гаитилік, анасы неміс. 1947-1950 жылдары "Нью-Йорк Брухэттан" клубында ойнап жүріп, АҚШ футбол құрамасына шақыртылды. 1950 жылы Бразилия өткен екінші дүниежүзілік соғыстан кейінгі тұңғыш әлем чемпионатына қатысып, топтық кезеңдегі үш ойынның үшеуінде де алаңға шықты. Екінші турда Англия қақпасына ойын тағдырын шешкен жалғыз голды соғып, әлемге әйгілі боп шыға келді. Толық мақаласы: Англия - АҚШ футбол матчы (1950) Бәрібір Джо АҚШ азаматтығын ала алмады. Әлем чемпионатынан соң оны қайтадан АҚШ құрамасына ешкім шақырған жоқ. Гаити Ұлттық құрамасында 1950-53 жылдар Франция клубтарында ойнады. 1953 жылы туған клубы "Этуаль Гаитиенге" қайта оралды. 1954 жылғы әлем чемпионатының іріктеу кезеңінде Гаити құрамасында ойнауға шақыртылды да, Мексика құрамасымен ойында алаңға шықты. Бұл ойын 1953 жылы 27 желтоқсанда Порт-о-Пренсте өтіп, Гаити 0:4 есебімен ұтылды. Бұдан соң қайтадан ұлттық құрама сапында ойнаған жоқ. Футболдан кейінгі өмірі және қазасы 1957 жылы "Этуаль Гаитиен" сапында ойнап жүріп футболшылық карьерасын аяқтады. 1955 жылы үйленіп, үш перзент көрді. Джо Гатьенстің өзі оншалық саясатпен айналыспаса да, туыстары оппозициялық көзқараста еді. 1964 жылы 8 шілдеде Гаитидің президенті Дювале өзін мемлекеттің мәңгілік басшысы деп жариялаған соң Джоның отбасы мемлекеттен кетті. Көп ұзамай Гатьенс тұтқындалды да, артынша (шамамен 10 шілдеде) өлтірілді. Оның мүрдесі еш жерден табылған жоқ. 2005 жылы "Өмірге айналған ойын" атты кино түсіріліп, Джо Гатьенстің рөлін қара нәсілді актер Джимми Джан-Луи сомдады. Бірақ оның келбеті шындығында қара емес, ақ түсті болатын. Дереккөздер Сілтемелер * [http://www.worldfootball.net/spieler_profil/joe-gaetjens/ Профилі] * [http://fannet.org/players/josef-gaetens Профилі] * [https://web.archive.org/web/20090108153231/http://national.soccerhall.org/famers/joe_gaetjens.htm Профилі] * [http://www.ceroacero.es/jogador.php?id22001&epoca_id0/?edicao_id=32 Профилі]